**Ministru kabineta noteikumu projekta “Grozījumi Ministru kabineta 2020.gada 23.aprīļa noteikumos Nr.236 “Noteikumi par dīkstāves palīdzības pabalstu darba ņēmējiem un pašnodarbinātajiem, kurus skārusi Covid-19 izplatība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mazināt Covid-19 izplatības radītās krīzes ietekmi uz pašnodarbinātām personām, kurām Valsts ieņēmumu dienests ir atteicis piešķirt dīkstāves pabalstu, piešķirtu dīkstāves palīdzības pabalstu un piemaksu par apgādībā esošu bērnu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta otro daļu, ņemot vērā 2020.gada 13.maijā un 25.maijā finanšu ministra vadītajā darba grupā nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 23.aprīļa noteikumu Nr.236 „Noteikumi par dīkstāves palīdzības pabalstu darba ņēmējiem un pašnodarbinātajām personām, kurus skārusi Covid-19 izplatība” (turpmāk – noteikumi Nr.236) 3.punkts nosaka, ka dīkstāves palīdzības pabalstu piešķir darba ņēmējam, kuram Valsts ieņēmumu dienests ir atteicis dīkstāves pabalstu, un darba ņēmējiem un pašnodarbinātajiem, kuriem piešķirtais dīkstāves pabalsts ir mazāks par 180 euro mēnesī. Lai nodrošinātu, ka dīkstāves palīdzības pabalstu atsevišķos gadījumos piešķirtu arī pašnodarbinātajiem, kuriem Valsts ieņēmumu dienests ir atteicis dīkstāves pabalstu, ir nepieciešams veikt grozījumus noteikumos Nr.236.Tā kā dīkstāves palīdzības pabalsts ir pielīdzināts dīkstāves pabalstam, tad attiecīgi dīkstāves palīdzības pabalsts nebūtu piešķirams gadījumos, kad dīkstāves pabalsts ir atteikts, jo Valsts ieņēmumu dienesta rīcībā nav informācija par personas gūtajiem ienākumiem jeb deklarēto nodokļu apmērs liecina par maznozīmīgu ienākumu gūšanu un, ja ir izpildījušies vai iestājušies tādi kritēriji, kurus pašnodarbinātai personai bija iespēja novērst, lai saņemtu dīkstāves pabalstu.Ievērojot iepriekš minēto, būtu nosakāms, ka dīkstāves palīdzības pabalsts tiek piešķirts gadījumos, kad Valsts ieņēmumu dienests atteicis piešķirt dīkstāves pabalstu, jo izpildās kritēriji, kas noteikti Ministru kabineta 2020.gada 31.marta noteikumu Nr.179 “Noteikumi par dīkstāves pabalstu pašnodarbinātām personām, kuras skārusi Covid-19 izplatība” (turpmāk – Noteikumi Nr.179) 10.16., 10.16.1  un 10.17.apakšpunktā. Ministru kabineta noteikumu projekts “Grozījumi Ministru kabineta 2020.gada 23.aprīļa noteikumos Nr.236 „Noteikumi par dīkstāves palīdzības pabalstu darba ņēmējiem un pašnodarbinātajiem, kurus skārusi Covid-19 izplatība”” paredz piešķirt dīkstāves palīdzības pabalstu pašnodarbinātajai personai, kurai Valsts ieņēmumu dienests ir atteicis piešķirt dīkstāves pabalstu, jo izpildās kritēriji,  kas noteikti  Noteikumu Nr.179 10.16., 10.16.¹ un 10.17. apakšpunktā. Iepriekš minētajām personām, kuras saņem dīkstāves palīdzības pabalstu, piešķirt piemaksu 50 *euro* apmērā mēnesī par katru apgādībā esošu bērnu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra, Valsts ieņēmumu dienests.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašnodarbinātie, kuriem Valsts ieņēmumu dienests ir atteicis dīkstāves pabalstu. Mērķgrupas skaitu nav iespējams precīzi noteikt. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 353 748\* | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 353 748\* | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 353 748\* | 11 900 | 0 | 0 | 0 | 0 | 0 |
| 2.1. valsts pamatbudžets | 3 353 748\* | 11 900 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -11 900 | 0 | 0 | 0 | 0 | 0 |
| 3.1. valsts pamatbudžets | 0 | -11 900 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 11 900 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Atbilstoši Ministru kabineta 2020.gada 30.aprīļa rīkojumam Nr.236 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (prot. Nr. 29 5. §), no valsts budžeta programmas 02.00.00 "Līdzekļi neparedzētiem gadījumiem" Labklājības ministrijai piešķirts finansējumus, kas nepārsniedz 3 353 748 euro. Labklājības ministrija sākotnēji iesniegusi priekšlikumu līdzekļu pārdalei no valsts budžeta programmas 02.00.00 "Līdzekļi neparedzētiem gadījumiem" 1 681 593 euro apmērā uz Labklājības ministrijas budžeta apakšprogrammā 99.00.00 “Līdzekļu neparedzētiem gadījumiem izlietojums”.**Pašnodarbinātajiem, kuriem atteikts dīkstāves pabalsts, nodrošina dīkstāves palīdzības pabalstu**, kā arī, ja ir apgādībā esošs bērns, piešķir piemaksu 50 *euro* apmērā par katru bērnu.Aprēķinā izmantoti Valsts ieņēmumu dienesta dati par pašnodarbinātajiem, kuriem atteikts dīkstāves pabalsts (uz 17.05.2020 – kopskaitā 1681 persona). Pieņemts, ka dīkstāves palīdzības pabalstam piekritīgi būtu 1% (~17 personas) no pašnodarbinātajiem, kuriem ir atteikts dīkstāves pabalsts.Pabalsta apmērs – 180 *euro* mēnesī.Lai nodrošinātu palīdzības pabalsta izmaksu periodā 14.marts – 30.jūnijs, papildus nepieciešami **10 710***euro* (17 personas x 180 x 3,5 mēneši).Piemaksai par pašnodarbinātajam apgādībā esošu bērnu:17 personas x 0,4\* (vidējais bērnu skaits ģimenē) x 50 *euro* x 3,5 mēneši = **1 190** *euro.**\* Atbilstoši CSP publiskajai informācijai par vidējo bērnu skaitu ģimenē.*(Dīkstāves palīdzības pabalstam izdevumi tiks veikti no izdevumu koda “Sociāla rakstura maksājumiem un kompensācijas”.)Lai nodrošinātu noteikumu projekta īstenošanu, kopā nepieciešams papildu finansējums 11 900 *euro* apmērā.Ņemot vērā, ka uz pabalsta sākuma izmaksāšanas brīdi, nav iespējams precīzi prognozēt faktiskos izdevumus, kā arī, lai mazinātu administratīvo slogu, ja, atbilstoši Ministru kabineta 2020.gada 30.aprīļa rīkojumam Nr.236 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (prot. Nr. 29 5. §) piešķirto līdzekļu 3 344 310 *euro* apmērā ietvaros, nebūs iespējams nodrošināt pašnodarbinātajiem, kuriem atteikts dīkstāves pabalsts, dīkstāves palīdzības pabalstu, kā arī, ja ir apgādībā esošs bērns, piemaksu 50 *euro* apmērā par katru bērnu, Labklājības ministrija normatīvajos aktos noteiktajā kārtībā iesniegs priekšlikumus līdzekļu pārdalei no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, ne vairāk kā 11 900 euro apmērā, lai pašnodarbinātajiem, kuriem atteikts dīkstāves pabalsts, nodrošinātu dīkstāves palīdzības pabalstu, kā arī, ja ir apgādībā esošs bērns, piešķirtu piemaksu 50 *euro* apmērā par katru bērnu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minētā pabalsta izmaksas nodrošinās Valsts sociālās apdrošināšanas aģentūra. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R.Petraviča